EkBass/fiwiki-20250220-pages-articles huggingface dataset:
Sjögren–Larssonin oireyhtymä

Sjögren–Larssonin oireyhtymä (myös Abt–Larsson–Sjögrenin oireyhtymä, Larssonin oireyhtymä ja Rudin oireyhtymä) on etenkin Pohjoismaissa esiintyvä 17. kromosomin vaurioitumisen kautta peittyvästi periytyvä sairaus. Taudin esiintymistiheys on suurimmillaan Pohjois-Ruotsissa. Västerbottenin läänissä taudin esiintymistiheys on kokoluokaltaan 8,5/100 000, muualla se on vielä harvinaisempi - 1/100 000. Sjögren–Larssonin oireyhtymä on nimetty Karl Sjögrenin ja Tage Larssonin mukaan, jotka kuvasivat taudin ensimmäisen kerran vuonna 1956. Oireyhtymää ei pidä sekoittaa Sjögrenin oireyhtymään, joka on nimetty Henrik Sjögrenin mukaan. Oireyhtymä uskotaan johtuvan yli 600 vuotta sitten Pohjois-Ruotsissa yleistyneestä geenimutaatiosta (FALDH-geeni). Vaikka oireyhtymä on yleisintä Pohjois-Ruotsissa, on sairautta havaittu ympäri maailmaa, eikä sairastuneilla ole ruotsalaispohjoismaisia etnisiä perintötekijöitä. == Piirteitä == Oireyhtymän peruspiirteitä ovat iktyoosi eli suomumainen iho, synnynnäiset mustelmat, keratoosin ylikasautuminen, käsien sekä jalkojen jäykkähalvaus ja kehitysvammaisuus. Myös epileptiset kohtaukset ja silmien verkkokalvorappeumat ovat tavanomaisia oireita. Sairastuneet ovat useimmiten pienikokoisia. Oireyhtymästä kärsivillä henkinen sekä motorinen kehitys ovat alusta alkaen viivästyneitä. == Lähteet == Luokka:Ihotaudit Luokka:Perinnölliset sairaudet
Bruno Giacomelli

Bruno Giacomelli (s. 10. lokakuuta 1952 Poncarale, Italiahttps://results.motorsportstats.com/drivers/bruno-giacomelli/career) on entinen italialainen kilpa-autoilija. Hän voitti kilpailu-urallaan Britannian Formula 3 -sarjan mestaruuden vuonna 1976 ja Formula 2 -sarjan mestaruuden vuonna 1978. Formula ykkösissä Giacomelli debytoi vuonna 1977. F1-urallaan hän saavutti yhden palkintosijan Las Vegasin GP:ssä 1981 ja paalupaikan Itä- Yhdysvaltain GP:ssä 1980 sekä 14 MM-pistettä. Giacomelli saavutti kuusi pistesijaa ensimmäisen Argentiinan GP:ssä 1980 ajamalla viidenneksi. == Formula 1 -ura == Giacomelli aloitti F1-uransa McLaren-tallissa kaudella 1977, jolloin hän ajoi vain yhden kilpailun. Seuraavalla kaudella McLaren antoi hänellä mahdollisuuden ajaa viidessä kilpailussa, mutta niissä ei suurta menestystä tullut. Kaudella 1980 Giacomelli ajoi uransa ainoaksi jääneen paalupaikan Yhdysvalloissa, mutta itse kilpailussa hän joutui keskeyttämään. Kauden muita kohokohtia olivat pistesijat kahdesta kilpailusta. Seuraavalla kaudella Giacomelli ajoi uransa ainoan palkintosijan sijoittumalla kolmanneksi Las Vegasin GP:ssa. Giacomelli palasi takaisin Formuloihin vuonna 1989, jolloin hän toimi Leyton Housen testikuljettaja. Seuraavalla kaudella hän sai kuljettajan paikan Life-tallista, mutta sen kalusto osoittautui heikoksi ja Giacomelli karsiutui kaikista osallistumistaan kilpailuista. == CART-ura == Giacomelli siirtyi Formuloista CART-sarjaan kausiksi 1984 ja 1985. Hänen parhaaksi sijoitukseksi jäi viides sija viimeiseltä kaudelta. CART-uran jälkeen hän siirtyi takaisin Formula ykkösiin. == Lähteet == == Aiheesta muualla == *http://www.statsf1.com/en/bruno-giacomelli.aspx Luokka:Champ Car -kuljettajat Luokka:Italialaiset Formula 1 -kuljettajat Luokka:World Touring Car Championship -kuljettajat Luokka:Vuonna 1952 syntyneet Luokka:Elävät henkilöt
Mainingin koulu

Mainingin koulu on yhtenäinen peruskoulu Espoon Kivenlahdessa. Koulua käy noin 620 oppilasta (2021). Mainingin koulussa on luokat 1–9, ja koulun vieressä on päiväkoti. Musiikkipainotus on luokilla 3–9 ja tanssipainotus luokilla 7–9. Koulun rehtorina toimi pitkään Martti Repo, myöhemmin Erkki Asplund joka jäi eläkkeelle vuonna 2008. Rehtorina toiminut Rolf Malmelin jäi myös eläkkeelle vuonna 2017. Nykyisin rehtorina toimii Anne Suomala. Arkkitehti Osmo Lapon suunnittelema Mainingin koulu on valmistunut 1974, jolloin se oli ensimmäisiä peruskoulu-uudistuksen mukaisella tilaohjelmalla suunniteltuja koulurakennuksia. Vuonna 2017 julkaistun Espoon koulurakennusten inventointiraportin mukaan se on rakennushistoriallisesti arvokas koulurakennus, joka edustaa suunnittelijansa uranuurtavaa kouluarkkitehtuuria, mutta myöhemmät muutokset ovat vähentäneet koulun rakennustaiteellista arvoa. Koulua peruskorjaus valmistui syksyksi 2015. Maininki on musiikki- ja tanssipainotteinen ja koulua ovat käyneet muun muassa Teemu Selänne, Juha Ylönen, muusikko-säveltäjä Kerkko Koskinen, sekä Kerkon lisäksi Ultra Bra -yhtyeessä vaikuttaneet laulaja Arto Talme, sekä basisti Tommi Saarikivi. Lisäksi koulussa ovat opiskelleet mm. näyttelijä Ria Kataja, Raskasta Joulua idean isä ja soolokitaristi Erkka Korhonen, Lenni-Kalle Taipale, Joonas Konstig sekä High School Musical on Stagessa näytelleet Larissa Qvintus ja Jukka Nylund. Koulussa järjestetään vuosittain kolme konserttia, Severin Säpinät, Joulukonsertti ja Kevätkonsertti. Näiden lisäksi järjestetään kuutosluokkalaisten musikaali ja yhdeksäsluokkalaisten musiikki- ja tanssipainotuksen show. Mainingin koulussa kasvatetaan eläviä kanoja. Kanat ovat lainassa läheiseltä Lassilan tilalta. ==Lähteet== ==Aiheesta muualla== *Mainingin koulun kotisivut *Hagerlund.net: Espoon koulut: Mainingin koulu Luokka:Espoon peruskoulut Luokka:Espoonlahti
Kapverdenkiitäjä

Kapverdenkiitäjä (Apus alexandri) on pieni tervakiitäjien sukuun kuuluva kiitäjä. Lajin nimesi Ernst Hartert 1901 englantilaisen lintutieteilijän Boyd Alexanderin kunniaksi. == Koko ja ulkonäkö == Linnun pituus on noin 13 cm ja siipien kärkiväli 34–35 cm, eli se on huomattavasti tervapääskyä pienempi. Höyhenpuku on tumman harmaanruskea, ainoastaan kurkussa on vaalea laikku. Pyrstönkärjen lovi on matala. Sukupuolet ovat samanvärisiä. Ekologisesti laji vastaa Kanariansaarilla elävää madeirankiitäjää (Apus unicolor). == Esiintyminen == Nimensä mukaisesti laji elää vain Kap Verden saarilla Afrikan länsirannikolla. Siellä se pesii vain seuraavilla saarilla: Santiago, Fogo, Brava, Santo Antão ja São Nicolau. Laji on paikallisesti yleinen ja sen kanta on elinvoimainen. == Elinympäristö == Trooppiset valtamerisaaret, rannalta vuoristoon jopa 2,8 kilometrin korkeuteen. Parveilevat ja saalistavat mielellään mäntyjen, sypressien ja eukalyptusten latvustojen ympärillä. == Lisääntyminen == Pesä rakennetaan kallionhalkeamaan tai -koloon ja se voi sijaita 1600 metrin korkeudessa. Voi pesiä myös talojen kattorakennelmiin. 2-munaisia pesyeitä on tavallisesti 2 maaliskuulta alkaen. == Ravinto == Ilmameren hyönteisplankton. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X * Mike Danzenbaker === Viitteet === Luokka:Kiitäjälinnut
Paranvoi

Paranvoi (Fuligo septica) on lahopuilla ja kannoilla elävä limasieni. Se muodostaa laajoja limakoita eli plasmodioita, jotka ovat väriltään kirkkaankeltaisia tai valkeita. Kypsyessään paranvoi muuttuu vaihtelevan muotoisiksi ja värisiksi itiöemiksi. Lajin suomenkielinen nimi tulee para- nimisestä uskomusolennosta, jonka ajateltiin pudotelleen metsään varastamaansa voita. ==Lähteet== ==Aiheesta muualla== * Luontonetti: Paranvoi * Suomen Luonto – Kysy luonnosta: Paran oksennus Luokka:Limasienet
All the Lost Souls

All the Lost Souls on James Bluntin toinen studioalbumi, joka julkaistiin 17. syyskuuta 2007 Euroopassa ja 18. syyskuuta Yhdysvalloissa. Monia albumin kappaleita, kuten ”1973” ja ”Annie”, soitettiin jo vuoden 2006 kiertueilla. Blunt esitti kappaleen ”Same Mistake” esiintyessään Live Earth -konsertissa vuonna 2007. Levyn kansikuvana on satoja James Bluntin valokuvia lapsuudesta nykypäiviin. Ne muodostavat kollaasina kuvan hänestä itsestään. Kannen suunnittelija vitsaili, että Blunt ”pyysi ettei kannessa käytettäisi hänen kasvojaan – joten me laitoimme ne siihen tuhat kertaa”. The Sun -lehdessä albumin kansi mainittiin ”parhaana vuosiin”. Albumi ylsi Suomen virallisen listan sijalle 10. ==Kappaleet== ===CD=== #1973 #One Of The Brightest Stars #I'll Take Everything #Same Mistake #Carry You Home #Give Me Some Love #I Really Want You #Shine On #Annie #I Can't Hear The Music ===CD/DVD SET=== ====CD==== #1973 #One Of The Brightest Stars #I'll Take Everything #Same Mistake #Carry You Home #Give Me Some Love #I Really Want You #Shine On #Annie #I Can't Hear The Music ====DVD==== #"In The Studio With James Blunt: The Making Of 'All The Lost Souls'" #1973-kappaleen musiikkivideo #Kuvagalleria #Tekijät #Lyriikat #'Return To Kosovo' Preview #Digital Booklet #Ikoni/Taustakuva ===iTunes=== *Raidat 1-10 cd:llä sekä: *11 1973 Live from ibiza (Video) *12 I really want you (akustinen) *13 1973 (akustinen) *14 Digital Booklet == Arvostelut == * Metacritic: 53/100Metacritic aggregate * Allmusic: Allmusic * Rolling Stone: Rolling Stone ==Lähteet== Luokka:Vuoden 2007 albumit Luokka:James Bluntin albumit
Jessica DiCicco

Jessica DiCicco (s. 10. kesäkuuta 1980 Los Angeles, Kalifornia, Yhdysvallat) on yhdysvaltalainen lapsinäyttelijä ja nykyinen ääninäyttelijä. Hän sai vuonna 1998 Young Artist -palkintoehdokkuuden näytelmäroolistaan ja Daytime Emmy -ehdokkuuden ääniroolistaan animaatiosarjassa Keisarin uusi koulu. ==Elämäkerta== DiCicco syntyi Los Angelesissa ja kasvoi New Yorkissa, jossa hän innostui näyttelemisestä. Hänen isänsä Bobby DiCicco oli myös suosittu näyttelijä 1970-luvun lopulla ja 1980-luvun alussa. Jessica DiCiccon näyttelijän ura alkoi sattumalta jo hyvin nuorena, kun näyttelijä Marlo Thomas valitsi hänet New Yorkin ala-asteen tuhansista lapsista esiintymään ABC- spesiaaliin Free to Be a Family. Tämän myötä hänen näyttelijän uransa sai alkunsa, ja vuonna 1990 DiCicco teki ensimmäisen elokuvaroolinsa Kummisedän osassa III. Hän ei kuitenkaan esiintynyt kuin muutamassa elokuvissa, minkä jälkeen hän siirtyi ääninäyttelijäksi vuonna 2000. ===Ääninäyttelijänä=== Vuonna 2000 ääninäyttelijäksi siirtynyt DiCicco aloitti uransa tehden aluksi äänirooleja videopeleihin, kuten Midnight Club: Street Racing ja Extreme Skate Adventure. Vuodesta 2004 lähtien hän tehnyt äänirooleja animaatioihin, kuten Bratz, Paljon melua Maggiesta, Loonatics Unleashed ja Keisarin uusi koulu. Näiden lisäksi DiCicco on tehnyt mainosjuontoja televisioon ja radioon vuodesta 1997 lähtien. ==Ääniroolit== ===Elokuvat=== Vuosi Elokuva Rooli 2009 Einstein Pals Millie Unstable Fables: Goldilocks & 3 Bears Show Misty 2008 Kung Fu Panda nuori Viper 2007 Toot & Puddle: I'll Be Home for Christmas Opal 2006 Yli aidan Shelby ===Televisiosarjat=== Vuosi TV-sarja Rooli 2010 Miehen puolikkaat Jenny 2008 Vaihdokit julkkistähti 2008– The Mighty B! Gwen 2007 Jake Long – amerikkalainen lohikäärme Danika Honeycut 2007 El Tigre: The Adventures of Manny Rivera Davi Rococco 2007 Random! Cartoons Gloom 2006– Shuriken School Okuni, Ami, Kita, Kimura Twins, Yota 2006 Utelias Vili Mary 2006 Bratz Roxxi, Fiana 2006 Danger Rangers Manny 2006– Keisarin uusi koulu Malina 2005–2007 Loonatics Unleashed Lexi Bunny 2005–2006 Paljon melua Maggiesta Maggie 2004 Vekarat Gerdie 2004, 2007 All Grown Up Wally ==Aiheesta muualla== * TV.com * Voice Chasers * SBV Luokka:Yhdysvaltalaiset lapsinäyttelijät Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Amerikanitalialaiset Luokka:Vuonna 1980 syntyneet Luokka:Elävät henkilöt
Havana Black

Havana Black on suomalainen hard rock -yhtye, joka aloitti toimintansa vuonna 1985.http://rateyourmusic.com/artist/havana_black Se oli ensimmäinen suomalaisyhtye, joka sijoittui Billboardin radiosoittolistalle. Kappale ”Lone Wolf” nousi Billboardin Mainstream Rock Tracks -listalla parhaimmillaan neljänneksi. Yhtyeen alkuperäinen nimi on Havana Blacks, jolla nimellä julkaistiin kaksi ensimmäistä albumia. Yhdysvaltain markkinoille yhtyeen nimi muutettiin Havana Black -muotoon. == Julkaisut == === Studioalbumit === * * * * === Kokoelma-albumit === * * * == Lähteet == * Ylen Elävä arkisto: Havana Black, miehemme maailmalla === Viitteet === == Aiheesta muualla == * * Luokka:Suomalaiset hard rock -yhtyeet
Kernu

Kernu () on entinen kunta ja nykyinen kylä Harjumaan maakunnassa, Virossa. Kernu liitettiin osaksi uutta Sauen kuntaa vuoden 2017 lokakuussa, jolloin Kernusta tuli Sauen kunnan kylä. Kernun asukasluku oli vuonna 2014 2 351, pinta-ala 174,70 neliökilometriä ja asukastiheys 13,5 asukasta neliökilometrillä. Kernussa oli 17 kylää. Kernussa oli kaksi koulua, yksi Kernun kylässä ja yksi Ruilan kylässä. ==Väestö== Vuonna 2011 Kernun kunnassa oli 2 404 asukasta, joista 2 112 (87,9 %) oli virolaisia, 216 (9,0 %) venäläisiä ja 60 (2,5 %) muita kansallisuuksia. == Lähteet == == Aiheesta muualla == Luokka:Viron entiset kunnat Luokka:Viron kylät Luokka:Saue
Live in Paris 1975

Live in Paris 1975 sisältää Deep Purplen kolmoskokoonpanon viimeisen keikan. Areenana toimi Palais des Sports Pariisissa Ranskassa 7. huhtikuuta 1975. Ritchie Blackmore erosi yhtyeestä keikan jälkeen. == Kappaleet == CD 1: *Burn - 9:46 *Stormbringer - 5:12 *Gypsy - 6:11 *Lady Double Dealer - 4:35 *Mistreated - 12:49 *Smoke On The Water - 11:10 *You Fool No One - 19:30 CD 2: *Space Truckin' - 21:21 *Going Down - Highway Star - 16:52 == Muusikot == *David Coverdale: laulu *Ritchie Blackmore: kitara *Glenn Hughes: basso, laulu *Jon Lord: urut, kosketinsoittimet *Ian Paice: rummut Luokka:Vuoden 2004 konserttitallenteet Luokka:Deep Purplen konserttitallenteet
Last Concert in Japan

__NOTOC__ Last Concert in Japan on julkaistu Deep Purplen livealbumi Tokion Budokanin konsertista joulukuulta 1975. Konsertti on myöhemmin julkaistu kokonaisena nimellä This Time Around – Live in Tokyo. Albumi on omistettu kitaristi Tommy Bolinin muistolle. Albumin kannessa luetellaan myös kappaleet "Woman From Tokyo" ja "Soldier Of Fortune", mutta ne ovat vain pieninä osina muiden kappaleiden yhteydessä eivätkä ne siis ole varsinaisesti kokonaan levyllä. "Wild Dogs" on Tommy Bolinin sooloalbumilta Teaser. == Kappaleet == === A-puoli === # # # # === B-puoli === # * # # == Kokoonpano == * Tommy Bolin – kitara, laulu * David Coverdale – laulu * Glenn Hughes – basso, laulu * Jon Lord – urut, kosketinsoittimet * Ian Paice – rummut == Arvostelut == * AllMusic: AllMusic review == Lähteet == Luokka:Vuoden 1977 konserttitallenteet Luokka:Deep Purplen konserttitallenteet
This Time Around – Live in Tokyo

This Time Around – Live in Tokyo on Deep Purplen livealbumi. Se on nauhoitettu Tokiossa Budokanilla vuoden 1975 Aasian kiertueella. == Kappaleet == CD 1: #Burn #Lady Luck #Love Child #Gettin' Tighter #Smoke on the Water – Georgia on My Mind #Wild Dogs CD 2: #I Need Love #Soldier Of Fortune #Jon Lord Solo #Lazy – Drum Solo #This Time Around #Owed To G #Tommy Bolin Guitar Solo #Drifter #You Keep On Moving #Stormbringer #Highway Star == Muusikot == *Tommy Bolin: kitara, laulu *David Coverdale: laulu *Glenn Hughes: basso, laulu *Jon Lord: urut, kosketinsoittimet *Ian Paice: rummut Luokka:Vuoden 2000 konserttitallenteet Luokka:Deep Purplen konserttitallenteet
Marc-Vivien Foé

Marc-Vivien Foé (1. toukokuuta 1975 Nkolo, Kamerun – 26. kesäkuuta 2003 Lyon, Ranska) oli kamerunilainen jalkapalloilija. == Peliura == Foé aloitti ammattilaisuransa Canon Yaoundén joukkueessa, joka pelaa Kamerunin pääsarjassa. Maajoukkueessa hän pelasi ensi kerran vuoden 1994 maailmanmestaruuskilpailuissa. MM-kilpailujen suoritustensa ansiosta hän sai sopimuksen RC Lensin kanssa. Lensissä Foé saavutti Ranskan pääsarjamestaruuden vuonna 1998. Manchester United oli tuolloin kiinnostunut hänestä, mutta hänen jalkansa murtui ja sopimus jäi tekemättä. Samasta syystä jäivät pelaamatta vuoden 1998 maailmanmestaruuskilpailut. Kuntouduttuaan hän siirtyi Valioliigaan West Ham Unitediin vuonna 1999. Vuonna 2000 Foé siirtyi Lyoniin. Samana vuonna hän sairastui malariaan, mutta parani nopeasti ja voitti Ranskan liigacupin 2001 ja pääsarjamestaruuden 2002. Hän palasi Valioliigaan Lyonin lainattua hänet Manchester Cityyn 2002. Vuoden 2002 MM-kilpailuissa hän pelasi Kamerunin kaikki kolme ottelua alusta loppuun. == Kuolema == 26\. kesäkuuta 2003 Foé lyyhistyi maahan keskiympyrässä 71. minuutilla Confederations Cupin välieräottelussa Kolumbiaa vastaan. Välittömästi aloitetuista elvytystoimista huolimatta Foé kuoli hieman myöhemmin sairaalassa. Ruumiinavauksessa todettiin, että hänellä oli sydänkammion laajentuma, joka aiheutti sydämenpysähdyksen. Lääkäreiden mukaan kyseessä oli synnynnäinen vika. Foén kuolema sai aikaan lukuisia huomionosoituksia. Thierry Henry omisti omassa välieräottelussaan tekemänsä maalin Foélle kohottamalla sormensa kohti taivasta. Ehdotettiin, että Confederations Cup ja Stade Gerland, stadion jolla välieräottelu pelattiin, nimettäisiin Foén mukaan. Manchester Cityn manageri Kevin Keegan ilmoitti, että joukkue ei tule enää koskaan käyttämään Foén numeroa 23. Myös uuden City of Manchester Stadiumin nimeäminen Foén mukaan oli esillä. RC Lens on nimennyt kadun läheltä stadioniaan Foén mukaan. == Lähteet == Luokka:Kamerunilaiset jalkapalloilijat Luokka:Jalkapallon Afrikan mestarit Luokka:Vuonna 1975 syntyneet Luokka:Vuonna 2003 kuolleet
Charlotte Gray

Charlotte Gray on Gillian Armstrongin ohjaama elokuva vuodelta 2001. Se perustuu Sebastian Faulksin saman nimiseen romaaniin. Elokuva kertoo romaanin henkilöstä, skotlantilaisesta Charlotte Graysta, joka toisen maailmansodan aikana värväytyy agentiksi ja toimii Ranskassa yhdyshenkilönä ranskalaisen vastarintaliikkeen ja Ison-Britannian SOE:n välillä. == Juoni == Elokuva sijoittuu toisen maailmansodan aikaiseen Vichyn Ranskaan. Tarina kertoo Cate Blanchettin esittämästä nimihenkilöstä Charlotte Graystä, joka tapaa RAF:n lentäjän Peter Gregoryyn (Rupert Penry-Jones) johon hän rakastuu. Charlotten ystävä yrittää saada häntä mukaan sotaponnistuksiin koska hän osaa hyvin ranskaa, jonka on oppinut opiskellessaan Belgiassa. Hän olisi hyvän ehdokas toimimaan Ranskassa yhdyshenkilönä ranskalaiseen vastarintaliikkeen kanssa. Peter katoaa hänen lentäessään Ranskan yllä ja Charlotte uskoo että voisi löytää Peterin ja päättää värväytyä SOE:n agentiksi päästäkseen Ranskaan. Peruskoulutuksen jälkeen hän saa koodinimen Dominique ja hyppää laskuvarjolla yöllä Ranskan maaseudulle. Ranskassa hän tutustuu vastarintaliikkeen johtajaan Julieniin (Billy Crudup), johon rakastuu ja toimii mukana vastarintaliikkeessä. Myös todellisuudessa toisen maailmansodan aikana koulutettiin joukko naisia agenteiksi, jotka sitten pudotettiin Ranskaan. Tunnetuimpia heistä ovat muun muassa Nancy Wake, Odette Samson ja Violette Szabo. == Rooleissa == == Lähteet == == Aiheesta muualla == * * * Luokka:Vuoden 2001 brittiläiset elokuvat Luokka:Gillian Armstrongin ohjaamat elokuvat Luokka:Brittiläiset romaaneihin perustuvat elokuvat Luokka:Brittiläiset sotadraamat Luokka:Brittiläiset romanttiset draamaelokuvat Luokka:Brittiläiset jännityselokuvat
Konduktanssikvantti

Konduktanssikvantti on suurin konduktanssi, jonka yhden sähköisen kanavan omaava normaalitilainen johdin voi saavuttaa. Konduktanssikvantti määräytyy kahden luonnonvakion, alkeisvarauksen e ja Planckin vakion h suhteesta. Sen suuruus on \frac{e^2}{h} = 3{,}87404629 \cdot 10^{-5} siemensiä. Sähköisten kanavien lukumäärä N määräytyy johteen poikkipinta-alasta A ja elektronien fermiaallonpituudesta \lambda_F: N \sim \frac{2A}{\lambda_F^2}. Numero kaksi tulee elektronin spin-vapausasteiden lukumäärästä. Tarkka poikittaiskanavien määrän kriteeri riippuu johteen sähköisestä potentiaaliprofiilista, ja se saadaan laskemalla kuinka monen seisovan poikittaisaallon energia on johteen fermienergiaa pienempi. Kvantti-Hall-ilmiössä poikittais- eli Hall- konduktanssi on konduktanssikvantin monikerta. Normaali-suprajohdeliitoksessa kanavakohtainen maksimikonduktanssi on Andrejevin heijastuksen vuoksi \frac{4e^2}{h}. == Katso myös == * Lämpökonduktanssikvantti == Aiheesta muualla == Ensimmäiset osoitukset konduktanssin kvantittumisesta puhtaissa johteissa: * van Wees et al. (1988). "Quantized conductance of point contacts in a two-dimensional electron gas". Physical Review Letters 60: 848–850. * Wharam, D.A. et al. (1988). "One-dimensional transport and the quantization of the ballistic resistance". Journal of Physics C 21: L209. Hall-konduktanssin kvantittuminen: * von Klitzing, G. Dorda, and M. Pepper, Physical Review Letters 45, 494 (1980) Luokka:Sähkötekniikka
Carl Friedrich Gaussin palkinto

Carl Friedrich Gaussin palkinto on matematiikan sovelluksista myönnettävä merkittävä palkinto, joka on saanut nimensä saksalaisen matemaatikon Carl Friedrich Gaussin mukaan. Palkinto myönnetään joka neljäs vuosi yhdessä Fieldsin mitalin ja Rolf Nevanlinna -palkinnon kanssa. Palkinto myönnettiin ensimmäisen kerran 2006, ja sen sai 90-vuotias japanilainen Kiyoshi Itō. == Palkinnon saajat == * Kiyoshi Itō, 2006 * Yves Meyer, 2010 * Stanley Osher, 2014IMU Prizes 2014 * David L. Donoho, 2018 * Elliott H. Lieb, 2022 == Lähteet == Luokka:Matematiikan palkinnot
IMU Abacus -mitali

IMU Abacus -mitali, vuoteen 2022 Rolf Nevanlinna -palkinto, on joka neljäs vuosi Kansainvälisessä matemaatikkojen konferenssissa myönnettävä palkinto. Palkinto oli aiemmin nimetty suomalaisen matemaatikon Rolf Nevanlinnan mukaan. Palkinnon saajan on oltava alle 40-vuotias. ==Palkinnon saajat== *Mark Braverman, 2022 *Constantinos Daskalakis, 2018 *Subhash Khot, 2014 *Daniel Spielman, 2010 *Jon Kleinberg, 2006 *Madhu Sudan, 2002 *Peter W. Shor, 1998 *Avi Wigderson, 1994 *A. A. Razborov, 1990 *Leslie Valiant, 1986 *Robert Tarjan, 1982 ==Lähteet== ==Aiheesta muualla== *Rolf Nevanlinna -palkinto Luokka:Matematiikan palkinnot
Kadoksissa (vuoden 2003 elokuva)

Kadoksissa (The Missing) on Ron Howardin ohjaama elokuva vuodelta 2003. Se perustuu Thomas Eidsonin romaaniin The Last Ride. == Juoni == 1880-luvun New Mexicossa Samuel Jones saapuu tyttärensä Magdalena "Maggie" Gilkesonin taloon toivoen saavansa sovinnon tämän kanssa hylättyään hänet ja äitinsä vuosikymmeniä sitten. Hän ei pysty antamaan hänelle anteeksi, koska hänestä tuntuu, että hän aiheutti hänen äitinssä varhaisen kuoleman, ja kääntää hänet pois seuraavana aamuna. == Rooleissa == Luokka:Ron Howardin ohjaamat elokuvat Luokka:Vuoden 2003 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
Lämpökonduktanssikvantti

Lämpökonduktanssikvantti on suurin lämpökonduktanssi, jonka yhden kanavan (vapausasteen) omaava lämmönjohdin voi saavuttaa. Lämpökonduktanssikvantti määräytyy kahdesta luonnonvakiosta, Boltzmannin vakiosta k_\mathrm B ja Planckin vakiosta h sekä lämpötilasta. Sen suuruus on G_Q = \frac{k_\mathrm B^2 \pi^2 T}{3h} = 9{,}46433241 \cdot 10^{-13} \quad T \quad {\rm W / K^2}. Hämmästyttävä seikka lämpökonduktanssin kvantittumisessa on se, että sen arvo on täysin riippumaton materiaalista tai edes lämpöä kuljettavien hiukkasten luonteesta. Maksimilämpökonduktanssin kvantittuminen on havaittu niin fononeille, elektroneille kuin fotoneillekin. Jopa anioneiden kuljettamalle lämpökonduktanssille on ennustettu samanlainen yläraja. == Katso myös == * Konduktanssikvantti == Aiheesta muualla == * J. B. Pendry: Quantum limits to flow of information and entropy, J. Phys. A 16, 2161 (1983) – teoreettiset rajat lämmönkuljetukselle (englanniksi). * K. Schwab & E. A. Henriksen & J. M. Worlock & M. L. Roukes: Measurement of the quantum of thermal conductance, Nature 404, 974–977 (2000) – fononien lämmönkuljetuksen kvantittuminen (englanniksi). * Meschke & W. Guichard & J.P. Pekola: Single-mode heat conduction by photons, Nature 444, 187 (2006) – elektroni-fotonisysteemin lämmönkuljetuksen kvantittuminen (englanniksi). * O. Chiatti & J. T. Nicholls & Y. Y. Proskuryakov & N. Lumpkin & I. Farrer & D. A. Ritchie: Quantum Thermal Conductance of Electrons in a One-Dimensional Wire, Physical Review Letters 97, 056601 (2006) - elektronien lämmönkuljetuksen kvantittuminen (englanniksi). Luokka:Sähkötekniikka
Ernst Hartert

Ernst Johann Otto Hartert (29. lokakuuta 1859 Hampuri – 11. marraskuuta 1933 Berliini) oli saksalainen lintutieteilijä. Hänen isänsä oli kenraali, joka toimi komendanttina Preussissa Pillaussa, nykyisin Baltijsk. Ernst oli itseoppinut luonnontieteilijä, joka keräsi laajan munakokoelman ja konservoi lintuja. Hartert toimi Walter Rothschildin yksityismuseon Tringin museonhoitajana 1892–1929. Hän toimitti neljännesvuosittain ilmestynyttä museon julkaisua Novitates Zoologicae (1894-1939) yhdessä Rothschildin kanssa. Hän toimitti myös julkaisua Hand List of British Birds (1912) yhdessä Francis Charles Robert Jourdainin, Claud Buchanan Ticehurstin ja Henry Witherbyn kanssa. Hartert matkusteli Intiassa ja Indonesiassa (1887), Afrikassa (1885-1886) ja Etelä-Amerikassa (1891-1892), sekä työnantajansa puolesta useita kertoja Pohjois-Afrikassa sekä Itä-Intiassa. 1930 hän luopui työstään ja muutti Berliiniin. Hartert nimesi muun muassa kapverdenkiitäjän. Hänen kunniakseen on nimetty borneonpöllökehrääjä (Batrachostomus harterti), perunkirjopyrstö (Phlogophilus harterti), boliviankapuaja (Upucerthia harterti), bolivianpiikkipyrstö (Schizoeaca harterti) ja sumbansieppo (Ficedula harterti). == Teoksia == * Die Vögel der paläarktishen Fauna (1903-22). * Practical Handbook of British Birds (1924). == Lähteet == * Proregulus Luokka:Saksalaiset ornitologit Luokka:Vuonna 1859 syntyneet Luokka:Vuonna 1933 kuolleet
Nikke Isomöttönen

Nikke Isomöttönen on jyväskyläläinen musiikin ammattilainen, jonka työuraan ovat kuuluneet niin hallinto- ja tuotantotehtävät, kuin opetus-, kapellimestari- ja kuoronjohtajan tehtävät. Hän on opiskellut klarinetinsoittoa sekä kuoron- ja orkesterinjohtoa valmistuen musiikkipedagogiksi Keski-Suomen konservatoriosta ja suorittanut muusikon ammattikorkeakoulututkinnon Jyväskylän ammattikorkeakoulussa. Filosofian maisteriksi hän on valmistunut Jyväskylän yliopistosta pääaineenaan musiikkitiede. Aiemmin Isomöttönen toimi Jyväskylän ammattikorkeakoulun musiikin koulutuksessa yli kymmenen vuoden ajan tuottajana, projektipäällikkönä ja orkesterinjohdon opettajana ja johti perustamaansa jousiorkesteria JAMKin jousia. Lisäksi hän on toiminut Mieskuoro Sirkkojen, Jyväskylän oopperakuoron, Jyväskylän Puhallinorkesterin ja Jyväskylän sotaveteraanikuoron johtajana sekä Jyväskylän oopperan kuoromestarina ja assistenttikapellimestarina. Alkaen vuodesta 2021 hän on toiminut turkulaisen Mieskuoro Laulun Ystävien taiteellisena johtajana. Isomöttönen on työskennellyt Mikkelin kaupunginorkesterin intendenttinä 2012–2017, Jyväskylä Sinfonian vastaavana tuottajana ja vs. intendenttinä 2017– 2020, ja lokakuussa 2020 hän siirtyi Turun filharmonisen orkesterin intendentiksi. Vuonna 2002 Isomöttönen voitti ensimmäisen palkinnon KuoroEspoo-festivaalin kuoronjohtokilpailussa ja 2006 hän osallistui kansainväliseen Jorma Panula kapellimestarikilpailuun. Jyväskylä Sinfonian ja Mieskuoro Sirkkojen kanssa Isomöttönen kantaesitti jyväskyläläissäveltäjä Erkki Raiskin pääsiäisoratorion keväällä 2009. Tämän lisäksi hän on vieraillut mm. Mikkelin kaupunginorkesterin, Pori Sinfoniettan ja Ilmavoimien soittokunnan kapellimestarina ja johti useina vuosina Jyväskylä Sinfonian koululaiskonsertteja. Isomöttösen kansainväliset kapellimestarivierailut ovat suuntautuneet Yhdysvaltoihin, jossa hän on vieraillut johtamassa Adirondack Wind Ensemble -orkesteria New Yorkin Plattsburghissa sekä Etelä-Afrikkaan, jossa hän on johtanut South African National Youth Orchestraa. Musiikkikilpailujen tuomaritehtävissä Isomöttönen on toiminut mm. Len van Zyl -kapellimestarikilpailussa Etelä-Afrikassa, Adilia Alieva -pianokilpailussa Ranskassa sekä Madetoja-mieskuorokilpailussa. Suomen Sinfoniaorkesterit ry:n hallituksessa Isomöttönen on toiminut vuodesta 2012. Lisäksi Isomöttönen on toiminut Sulasolin ja Suomen Mieskuoroliiton taiteellisissa toimikunnissa. == Lähteet == ==Aiheesta muualla== *Mieskuoro Sirkat *Jyväskylän Puhallinorkesteri *Jyväskylä Sinfonia *Mieskuoro Laulun Ystävät Luokka:Suomalaiset kuoronjohtajat Luokka:Suomalaiset musiikkipedagogit Luokka:Suomalaiset kapellimestarit Luokka:Syntymävuosi puuttuu Luokka:Elävät henkilöt
Lempola

Lempola on Lohjan 23. kaupunginosa. Se sijaitsee noin neljä kilometriä Lohjan keskustasta koilliseen. Alueen asutus on rivi- ja pientalovaltaista. Lempolassa toimii vuonna 2009 perustettu ostoskeskus, Lempolan kauppapuisto. Lempolan tienoilla sijaitsevalla harjualueella on ulkoilumahdollisuuksia. 1930- ja 1940-luvulla Lempolassa toimi suojeluskuntalaisten rakentama hyppyrimäki. Jatkosodan aikana hyppyrimäkeä käytettiin myös ilmavalvontaan. Viimeiset kilpailut hyppyrimäessä pidettiin 1946-47. Tämän jälkeen mäki purettiin lahoutensa vuoksi. Hyppyrimäestä on jäljellä maastossa vain kiviset askelmat. Lohjan vesitorni sijaitsee Lempolassa. Sen tilavuus on tuhat kuutiometriä.Ykköslohja 19.8.2009 Myös Laakspohjan kartano sijaitsee kaupunginosassa. ==Lähteet== Luokka:Lohjan kaupunginosat
Nuket

Nuket on vuonna 1986 perustettu tamperelainen post-punk-henkinen rockyhtye. Nuket on jatkoa vuotta aikaisemmin perustetulle Pyhät Nuket -yhtyeelle sen jälkeen kun yhtye vaihtoi laulusolistia ja lyhensi nimensä. Alkuperäinen laulaja Vivian Bardot, alias Lazze, alias Lateri, poistui yhtyeestä ja Calle Hyötynen tuli hänen tilalleen. Samalla yhtyeestä lähti basisti Miki Wuolle ja kosketinsoittaja Make Saari siirtyi basistiksi. Entinen Riistetyt-yhtyeen kitaristi Perry Wilenius liittyi myös yhtyeeseen. Vanhoista jäsenistä Make Saaren lisäksi yhtyeeseen jäivät kitaristi ja yhtyeen pääasiallinen kappaleiden kirjoittaja Rike Jokela sekä rumpali Jaska Ahonen. Molemmat muusikot soittivat aikaisemmin myös Riistetyissä, Jokela sitä ennen Bastardsissa ja Ahonen Kaaoksessa. Make ja Perry jättivät Nuket ja tilalle tulivat Timpa Laine bassoon ja Janne Jyrkänkoski toiseen kitaraan. Jaskan jälkeen rumpaleina nähtiin vielä Ari Toikka ja Lacu Lahtinen sekä Jannen jälkeen kitarassa Daffy Terävä. Colme Cowboyta -yhtyeen albumilla Kuuden tähden hotelli soittaa miltei koko Nuket-yhtyeen kokoonpano Rike Jokelaa lukuun ottamatta. 1980-luvun jälkeen Nuket on tehnyt muutaman keikan pitkäaikaisimmalla kokoonpanollaan: Calle, Rike, Daffy, Timpa ja Jaska. Yhtyeen neljäs albumi On maantiellä mittaa jäi viimeiseksi. Sen jälkeen on ilmestynyt muutamia koosteita studion ylijäämämateriaaleista sekä jo 1980-luvun lopulla kesken jäänyt Tähtisumua-levy, josta löytyy myös television Rockstopissa esitetty ”Mary-Rosvon Blues”. Yhtyeen viimeinen kappale ”Kissat” on peräisin 1990-luvulta. Sitä ei ole levytetty. Vuosina 2018–2019 Nuket teki muutaman keikan. 2023 Nuket levytti uuden biisin ”Elämä kostaa”, jonka Rike Jokela ja Jouni Hynynen (Kotiteollisuus) kirjoittivat yhdessä; Hynynen sanoitti Jokelan sävellyksen. Yhtye pyysi Jouni Hynystä myös feattaamaan biisiin. ”Elämä kostaa” julkaistiin vanhaan tapaan Propaganda recordsin kautta. Kappaleen tuotti Juri Seppä ja bassoa levyllä soittaa Tuomas Wäinölä. Kannet ovat Juho Juntusen käsialaa. Single on julkaistu digitaalisesti kaikilla alustoilla. == Diskografia == === Albumit === * Kolmas näytös (Finnlevy, KRÄLP-27, 1986 / Warner Music, 0927-44498-2, 2002) * On maantiellä mittaa (Flamingo, FGL 4027, 1988), (Warner Music, digital, 2013) * Tähtisumua (Propaganda records, PRO 2022, 2005) * Eksyneet sankarit (Propaganda records, PRO 2033, 2012) === Singlet === * Sateenkaaren maa / Piiskattu maa (Finnlevy, 1986) * Eksyneet sankarit / Askeleet ( Propaganda, PROS-1001, 1986), ( Propaganda, digital, 2010/2013) * DAA-DA-DAA-DA / Viimeinen rock'n'roll (Flamingo, FGS 159, 1988) * Elämä Kostaa (feat. Jouni Hynynen) (Propaganda, digital 2023) == Aiheesta muualla == * Propagandan kotisivut * Pyhät nuket Luokka:Suomalaiset rockyhtyeet * Rike Jokela
Valkea talo

Valkea talo on useiden kuulojärjestöjen yhteinen monitoimitalo Helsingin Haagan kaupunginosassa. Rakennuksen omistavat Kuurojen Liitto, Kuuloliitto, Kuurojen Palvelusäätiö ja Kuulovammaisten Lasten Vanhempien Liitto. Talo valmistui vuonna 1987, ja sen suunnitteli arkkitehtiprofessori Jaakko Laapotti. Valkeassa talossa on ravintola, uimahalli, auditorio sekä muita kokoustiloja ja järjestöjen toimitiloja. Siellä sijaitsee myös Kuulo-Auriksen kuntoutuskeskus, Humanistinen ammattikorkeakoulu ja Kuurojen kansanopisto. Kuurojen museo järjestää talossa näyttelyitä. ==Lähteet== Luokka:Helsingin rakennukset ja rakennelmat Luokka:Haaga
Bandits – pankkirosvot

Bandits – pankkirosvot on Barry Levinsonin ohjaama elokuva vuodelta 2001. Bruce Willis ja Billy Bob Thornton esittävät vankilasta karkaavia pankkiryöstäjiä, jotka törmäävät Cate Blanchettin esittämään turhautuneeseen kotirouvaan ja kolmiodraama on valmis. Elokuva oli aluksi tarkoitus tehdä Elmore Leonardin Ruumiinryöstäjät-romaanin pohjalta, mutta tuottajien mielestä se oli liian huono joten käsikirjoittaja Harley Peyton palkattiin kirjoittamaan käsikirjoitus kokonaan uudestaan. == Rooleissa == == Lähteet == Luokka:Vuoden 2001 yhdysvaltalaiset elokuvat Luokka:Barry Levinsonin ohjaamat elokuvat Luokka:Metro-Goldwyn-Mayerin elokuvat
Brasilian Grand Prix 1988

Brasilian Grand Prix 1988 oli Formula 1 -sarjan osakilpailu, joka ajettiin Jacarepaguan radalla 3. huhtikuuta 1988. Kilpailu oli kauden ensimmäinen, ja sen voitti McLarenin Alain Prost. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Alain Prost McLaren-Honda 60 1.36.06,857 3 9 2 28 Gerhard Berger Ferrari 60 + 9,873 4 6 3 1 Nelson Piquet Lotus-Honda 60 + 1.08,591 5 4 4 17 Derek Warwick Arrows-Megatron 60 + 1.13,348 11 3 5 27 Michele Alboreto Ferrari 60 + 1.14,556 6 2 6 2 Satoru Nakajima Lotus-Honda 59 + 1 krs. 10 1 7 20 Thierry Boutsen Benetton-Ford 59 + 1 krs. 7 8 18 Eddie Cheever Arrows-Megatron 59 + 1 krs. 15 9 26 Stefan Johansson Ligier-Judd 57 + 3 krs. 21 Kesk. 22 Andrea de Cesaris Rial-Ford 53 Moottori 14 Kesk. 3 Jonathan Palmer Tyrrell-Ford 47 Voimansiirto 22 Kesk. 24 Luis Pérez Sala Minardi-Ford 46 Runko 20 Kesk. 30 Philippe Alliot Larrousse-Ford 40 Ripustukset 16 Kesk. 31 Gabriele Tarquini Coloni-Ford 35 Ripustukset 25 Kesk. 14 Philippe Streiff AGS-Ford 35 Jarrut 19 Kesk. 29 Yannick Dalmas Larrousse- Ford 32 Moottori 17 DSQ 12 Ayrton Senna McLaren-Honda 31 Hylätty 1 Kesk. 25 René Arnoux Ligier-Judd 23 Kytkin 18 Kesk. 33 Stefano Modena Euro Brun-Ford 20 Moottori 24 Kesk. 5 Nigel Mansell Williams-Judd 18 Moottori 2 Kesk. 19 Alessandro Nannini Benetton-Ford 7 Moottori 12 Kesk. 6 Riccardo Patrese Williams-Judd 6 Moottori 8 Kesk. 16 Ivan Capelli March-Judd 6 Moottori 9 Kesk. 23 Adrián Campos Minardi-Ford 5 Runko 23 Kesk. 15 Mauricio Gugelmin March-Judd 0 Vaihdelaatikko 13 Kesk. 32 Oscar Larrauri Euro Brun-Ford 0 Sähköt 26 DNQ 4 Julian Bailey Tyrrell-Ford DNQ 9 Piercarlo Ghinzani Zakspeed DNQ 21 Nicola Larini Osella DNQ 10 Bernd Schneider Zakspeed DNPQ 36 Alex Caffi Dallara-Ford == Muuta == *Luis Pérez-Salan ensimmäinen kilpailu *Eurobrun-tallin ensimmäinen lähtö * Kilpailu lähetettiin Suomessa koosteena TV2:ssa selostajina Matti Kyllönen ja Keke Rosberg. ==Lähteet== * HS 3.4.1988 Luokka:Brasilian Grand Prix Luokka:Formula 1 -kausi 1988
Sedaatio

Sedaatio on lääketieteen termi, jolla tarkoitetaan ihmisen tai muun eläimen rauhoittamista tai lamaamista keskushermoston toimintaa vaimentavalla lääkeaineella eli sedatiivilla siten, että tajunnan taso laskeePalliatiivinen sedaatioDORMICUM injektionesteen pakkausseloste. http://www.laakeinfo.fi/%5CMedicine.aspx?m=964&d;=15566&i;=ROCHE_DORMICUM_DORMICUM+injektioneste. Sedaation aste vaihtelee lievästä voimakkaaseen. Lievä sedaatio on lähinnä potilaan maltillista rauhoittamista siten, että potilas kykenee esimerkiksi vastaamaan suullisiin kysymyksiin. Sedaation asteen kasvaessa potilaan muisti, keskittymiskyky ja lihastoiminnot heikkenevät ja lopulta potilas nukahtaa. Sedaation vahvin muoto on niin sanottu nukutus eli yleisanestesia, jossa potilaan tajunnan taso on laskenut niin vahvasti, ettei tuntoaisti enää toimi eikä potilas pysty yleensä myöskään hengittämään ilman lääketieteellisiä apukeinoja. == Sedaatio lääketieteellisten toimenpiteiden yhteydessä == Osa potilaista pelkää esimerkiksi hammaslääketieteellisiä toimenpiteitä siinä määrin, että on käytettävä rauhoittavia lääkkeitä. Myös itse toimenpide saattaa olla niin epämiellyttävä, että rauhoittava lääkitys katsotaan tarpeelliseksi, vaikkei potilas koe hoitopelkoa.Sedatoidun palovammapotilaan tajunnantason tarkkailu – suositeltavat käytännöt Töölön sairaalan Plastiikkakirurgian palovammaosastolla. Projektiraportti. Tiina Vartiainen. Laurea ammattikorkeakoulu 2009. https://publications.theseus.fi/bitstream/handle/10024/4298/Vartiainen_Tiina.pdf?sequence=1 Leikkaushoitoa edeltävän sedaation tavoitteena on yleensä kivun, pelon ja ahdistuksen lievitys sekä hengityskoneen letkun ja hoitotoimenpiteiden sietäminen. Ideaalinen sedaatioaste on tällöin kevyt, josta potilas voidaan herättää helposti puheella.Ala-Kokko, T. & Kentala, E. 2006. Sedaatio ja kivunhoito tehohoidossa. Teoksessa Rosenberg, P., Alahuhta, S., Lindgren, L., Olkkola, K. & Takkunen, O (toim.). Anestesiologia ja tehohoito. Toinen uudistettu painos. Helsinki: Kustannus Oy Duodecim. Usein riittävän ja oikein ohjautuvan tehon saavuttamiseksi sedatiiviset lääkeaineet on annettava laskimoon (i.v.-sedaatio): laskimonsisäisellä annostelulla potilaan yksilöllinen annos titrataan kohdalleen. Itse toimenpiteiden suorittamisessa ei tule ongelmia ja potilaiden toipuminen on nopeaa. Myös suun kautta otettuna (oraalinen sedaatio) rauhoittavat lääkkeet saavat pääosalla potilaita aikaan hyvän sedaation. Tällä annostelulla ongelmaksi jää potilaan yksilöllinen vaste lääkkeeseen: osa ylisedatoituu ja osa alisedatoituu. Kuolevan potilaan olon helpottamiseksi käytetään palliatiivista sedaatiota, kun muut toimenpiteet eivät auta esimerkiksi kipuihin. Huumeidenkäyttäjän tavoitteena voi olla sedaatio. ==Lähteet== == Aiheesta muualla == * Kurssimoniste i.v.-sedaatiosta hammastoimenpiteissä Luokka:Anestesiologia Luokka:Seulonnan keskeiset artikkelit
Pikajuna pohjoiseen

Pikajuna pohjoiseen on suomalainen näytelmäelokuva, joka valmistui vuonna 1947. Elokuvan pääroolissa on Ansa Ikonen. Leif Wager esittää sairaalasta karannutta kuolemansairasta Reinoa, joka rakastuu Liisa Tuomen esittämään roolihahmoon. Aku Korhonen esittää vanhaa lehtitoimittajaa, jolla on halu tutustua muihin ihmisiin junissa ja pelata korttia. Mutta sitten tapahtuu inhimillisistä syistä johtuva junaonnettomuus. Vanha luonnenäyttelijä Arvi Tuomi nähdään harvinaisessa Pelastusarmeijan upseerin roolissa. Elokuvan on ohjannut Roland af Hällström ja käsikirjoittanut Viljo Hela. Roland af Hällström voitti 1948 parhaan ohjauksen ja käsikirjoituksen sekä Aku Korhonen parhaan miessivuosan Jussi-palkinnot. Elokuvan lopulla nähtävä junien törmäys oli toteutettu pienoismalleilla. == Lähteet == Luokka:Jussi-palkitut elokuvat Luokka:Vuoden 1947 suomalaiset elokuvat Luokka:Suomalaiset mustavalkoelokuvat Luokka:Roland af Hällströmin ohjaamat elokuvat
Eeva Hongisto

Eeva Inkeri Hongisto (o.s. Haimi, s. 15. joulukuuta 1945 Valkeala) on entinen suomalainen yleisurheilija. Eeva Haimin päälaji oli 400 metrin juoksu, mutta hän kilpaili menestyksekkäästi myös 200 metrillä ja 800 metrillä. Hänellä on eri ikäluokissa 24 Suomen mestaruutta, joista 11 on Kalevan kisoista. Hän on ainoa nainen, joka on voittanut Kalevan kisoissa 200, 400 ja 800 metrin mestaruuden. 400 metrin mestaruuden hän voitti kahdeksan kertaa peräkkäin vuosina 1962–1969. Ensimmäisen mestaruutensa hän voitti 16-vuotiaana, ja hän on edelleenkin nuorin 400 metrin voittaja kautta aikojen. 200 metrin mestaruuden hän voitti vuonna 1965 ja 800 metrin mestaruuden vuosina 1968 ja 1969. Henkilökohtaisia Suomen ennätyksiä hän juoksi 11, joista kaksi 200 metrillä, kaksi 800 metrillä ja seitsemän 400 metrillä. Méxicon olympialaisissa 1968 Haimi kilpaili sekä 400 että 800 metrillä, ja Ateenan EM- kisoissa 1969 hän kilpaili 400 metrillä. Kaikilla kerroilla hän jäi alkueriin. Ateenan EM-kisoissa hän oli lisäksi mukana 4 × 400 metrin viestijoukkueessa, joka sijoittui kahdeksanneksi ja paransi Suomen ennätystä sekä alkuerissä että loppukilpailussa. Vuonna 1963 hän voitti pronssia 400 metrin juoksussa Pohjoismaiden mestaruuskisoissa Göteborgissa. Eeva Hongisto on 200 metrin juoksun nuorten Euroopan mestarin Visa Hongiston äiti. == Henkilökohtaiset ennätykset == * 100 metriä 12,3 * 200 metriä 24,8 * 400 metriä 54,6 * 800 metriä 2.05,9 == Lähteet == * * == Aiheesta muualla == * * Naisten 400 metriä Kalevan kisoissa 1957-2004 Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1945 syntyneet Luokka:Elävät henkilöt
Lentokoneiden jäänesto- ja -poistokäsittely

Lentokoneiden jäänesto- ja -poistokäsittely tehdään lentokoneille jäätymisen estämiseksi (anti-icing) ja jäänpoistamiseksi (de-icing) hieman ennen lentoonlähtöä. Lentokoneen pintaan ruiskutetaan yleisimmin kuumaa vettä ja propyleeniglykolia. Käsittely varmistaa lento-ominaisuuksien säilymisen ja parantaa lentoturvallisuutta. Irtoava jää voi aiheuttaa merkittävää haittaa moottoriin osuessaan. Nykyaikaisella lentoasemalla suuri osa glykolipitoisesta vedestä kerätään talteen ja kuljetetaan jätevedenpuhdistamoon, osa kerätään lentokoneen ympäriltä harjaimuriajoneuvoilla, glykolia sisältävä lumi siirretään sulamisalueille. Glykolin kierrätys ja uudelleenkäyttö on yleistymässä. Suuren lentokoneen jäänestoon voi kulua jopa 15–20 minuuttia. Helsinki-Vantaan lentoasemalla käytetään glykolia vuosittain 3–4 miljoonaa litraa. ==Jäänestoaineet== * Tyyppi I: 80 % propyleeniglykolia, väriainetta ja korroosioinhibiittejä sekä noin 20 % vettä. Käytetään kuuman veden kanssa jään ja huurteen poistoon. * Tyypit II ja IV: 50 % propyleeniglykolia, väriainetta, korroosioinhibiittejä ja paksunnosainetta sekä lähes 50 % vettä. Käytetään jäänestoon vaikeammissa sääolosuhteissa, esimerkiksi lumisateella, koska paksunnosaine estää nesteen valumisen pois ruiskutetuilta pinnoilta. Propyleeniglykolia ei luokitella vaaralliseksi, mutta vesistöön joutuessaan se hajotessaan kuluttaa happea ja aiheuttaa epämiellyttävää hajua. Toistaiseksi tarjolla ei ole haitattomampaa vaihtoehtoa. ==Lähteet== * * * http://www.finavia.fi/lentokoneidenjaanestojapoisto == Aiheesta muualla == * Recommendations for De-Icing/Anti-Icing of Aircraft on the Ground - AEA * Training Recommendations and Background Information for De-Icing/Anti-icing of Aircraft on the Ground - AEA Luokka:Lentoturvallisuus Luokka:Jää
Renegades (Agentsin albumi)

Renegades (Parlophone 50999 50465521) on Topi Sorsakosken & Agentsin albumi vuodelta 2007. Albumin idea lähti liikkelle The Renegades -yhtyeen solistin Kim Brownin hyväntekeväisyyskonsertista vuonna 2007, kun lauluntekijä menetti sairauden johdosta äänensä. Konsertissa Agents-yhtyeellä heräsi idea tehdä Renegades-materiaalia ja levyn nauhoitukset alkoivat huhtikuussa. Albumia pidetään monella tavalla Agentsien paluuna juurille. Topi Sorsakosken lisäksi muitakin 1980-luvun muusikoita on pyritty saamaan mukaan, samoin tekstien kääntäjänä ja kannentekijänä toimivat samat miehet (Jukka Itkonen sekä Stefan Bremer). ”Olen tyytyväinen että saatiin mukaan niin paljon alkuperäisjäseniä. Albumia tehdessä tunnelma studiossa olikin melko nostalginen. Tavoitteena ei ollut kuitenkaan tehdä tribuuttilevyä, vaan muistuttaa tämän levyn kautta kuinka hieno ja tuottelias yhtye The Renegades on ollut, ja kuinka paljon yhteen musiikki on Agentseihin vaikuttanut” kertoo Esa Pulliainen. Albumia tehtäessä ei käytetty tietokoneita. "Kellot soi" julkaistiin singlenä jo aikaisemmin. Sen video julkaistiin yhtyeen kotisivuilla. "Niin paljon rakkautta sain" ilmestyi singlenä itse levyn julkaisuviikolla. Albumista on julkaistu myös vinyyliversio. Albumin kannet kuvasi Stefan Bremer. == Kappaleet == # # # # # # # # # # # # === Vuoden 2012 uudelleenjulkaisu === # * # Sovitukset: Esa Pulliainen. Kappaleiden suomalaiset sanat: Jukka Itkonen, paitsi 'Aika yön on aika työn' sanat: E. Hyvönen / M.A. Numminen. The Renegades tarkoittaa tässä kokoonpanoa Kim Brown, Denys Gibson, Stuart Graham Johson sekä Ian Mallett. == Kokoonpano == * Topi Sorsakoski – laulu, kitara * Esa Pulliainen – soolokitara, taustalaulu * Kai Pulliainen – basso * Heikki Sandrén – rummut ja lyömäsoittimet * Pedro Hietanen – haitari, urut, piano * Juho Hurskainen – saksofoni * Pave Maijanen – taustalaulu * Vesa Anttila – kitara == Lähteet == * Agents-yhtyeen kotisivut * Suomen äänitearkiston tietokanta * Renegades-levy === Viitteet === Luokka:Vuoden 2007 albumit Luokka:Agentsin albumit Luokka:Topi Sorsakosken albumit
Hauli Bros

Hauli Bros on vuonna 1996 aloittanut tamperelainen rock-yhtye. Yhtye soittaa ”harjurockia”, jossa kuuluu vahvasti manserockin perinteet.Huhtikuun klupi- vieraat julkiTyöväen Musiikkitapahtuma yhteistyöhön paikallisten ravintoloiden kanssa Hauli Bros esiintyy myös duo-kokoonpanossa, johon kuuluvat laulaja- kitaristi Juri Lindeman sekä hänen lisäkseen joko kitaristi Kalle Alatalo tai basisti Ari Pulkkinen.Hauli Bros duo == Jäsenet == * Juri Lindeman – laulu, kitara * Kalle Alatalo – kitara, laulu * Ari Pulkkinen – basso, laulu * Harri Vainionpää – rummut == Julkaisut == === Albumit === * Haulit himaan (2005) * Mitään ei saa pitää (2008) * Valmis kaikkeen (2010) * Juhla jota elämäksi kutsut (2013) *Huominen on vielä mun (2020) === Singlet === * Vetree ja nuori / Rakkaus on naarmu sydämeen (2004) * Kultakypärä / Sikarock (2004) * N.Y.T-nyt (2007) * Mitään ei saa pitää / Liian suuri muuttumaan (2008) * Kitaralaukku ja käheä ääni / Hölmö hourupää (PSCD 309, 2009) * Pelle / Laivat kaatuu (2010) * Mitä päätät pyytää (2010) * Tulva (2012) * Kanssasi huomisen (2013) * Sata vuotta sitten (2018) * Täytä mut (2018) * Hullu / Herää jo (2019) === Muut levyt === * Jallun herrasmieslaulut (2008) * Pispalassa jytää (2010) * Musaa mäeltä 1–5 (1999-2009) * Metsän taikaa (2011) * Maalaispojan laulut (2011) == Lähteet == == Aiheesta muualla == * Viralliset sivut. * Poko Rekordsin artistisivu . * Luokka:Suomalaiset rockyhtyeet
Qualcomm

Qualcomm Inc. on yhdysvaltalainen elektroniikka- ja puolijohdevalmistaja, jonka päätuotteita ovat matkapuhelinten ja langattoman tiedonsiirron komponentit, tiedonsiirtostandardien kehittäminen ja satelliittipaikannusjärjestelmät. Yritys on listattu NASDAQ-pörssissä ja sen kotipaikka on San Diego Kaliforniassa. == Historia == Yrityksen perustivat Irwin Jacobs ja Andrew Viterbi vuonna 1985. Oman matkapuhelinten valmistuksen Qualcomm myi japanilaisyhtiö Kyoceralle helmikuussa 2000. Teletekniikkaan liittyvät tukiasemaliiketoiminta on myyty ruotsalaisyhtiö Ericssonille. Qualcomm myy Eudora-sähköpostijärjestelmää. Yritys kehittää Loral Space & Communicationsin kanssa Globalstar-satelliittijärjestelmää ja tekee yhteistyötä digitaalisen elokuvajärjestelmän kehittämisessä. Qualcomm osti tammikuussa 2009 suoritinvalmistaja AMD:n mobiililiiketoiminnan. Kaupan myötä yritys aloittaa toiminnan myös Suomessa: AMD:n mobiililaitteiden grafiikkasuorittimia kehittänyt yksikkö, joka toimii pääosin Suomessa, siirtyy työntekijöineen Qualcommin palvelukseen. 27\. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin. NXP Semiconductors on Freescale Semiconductorin omistaja (ent. Motorola). Marraskuussa 2017 Broadcom teki 130 miljardin dollarin ostotarjouksen Qualcommista, jonka Qualcomm lopulta hylkäsi. Vuonna 2021 yhtiö sai valmiiksi Nuvian kaupan, jonka se osti 1,4 miljardin dollarin hinnalla. Nuvia aloitti ARM-suorittimien suunnittelun datakeskuksiin vuonna 2019. Elokuussa 2022 kerrottiin Arm-yhtiön haastavan Qualcommin oikeuteen sanoen ettei Qualcommilla ole oikeutta käyttää Nuvian ARM-suunnitelmia vaikka Qualcommilla on jo ennestään lisenssi ARM-suorittimien käyttöön Snapdragon-sarjassa. Vuonna 2024 kerrottiin päätöksestä, että Qualcomm ei ole rikkonut lisenssiehtoja. Valamiehistön päätös ei kuitenkaan ollut yksimielinen. Qualcomm on käyttänyt RISC-V -suorittimia mikrokontrollereissa ja RISC-V on Qualcommin mukaan yksi sen ydintekniikoista. Qualcomm on myös investoinut SiFive-yhtiöön vuonna 2019. Syyskuussa 2022 yrityksen liikevaihto oli 11,4 miljardia Yhdysvaltain dollaria. == Snapdragon == Qualcomm valmistaa matkapuhelimissa ja taulutietokoneissa paljon käytettyjä Snapdragon-järjestelmäpiirejä. Piirien suoritinytimet perustuvat ARM:n arkkitehtuuriin. Niissä käytetään Qualcommin omia Adreno-grafiikkasuorittimia. == Adreno == Adreno on Qualcommin kehittämä grafiikkasuoritinsarja, joka on usein integroituna Snapdragon järjestelmäpiirillä. == Hexagon == Hexagon on Qualcommin DSP-sarja, joka on usein integroituna Snapdragon järjestelmäpiirillä. Hexagon tukee Hexagon Vector eXtensions (HVX) SIMD vektorisuoritinlaajennuksia käskykantaan. == Lähteet == == Aiheesta muualla == * Virallinen sivusto * Luokka:NASDAQ-100-indeksi *